ועדת הפנים ואיכות הסביבה, כנסת 17, פרוטוקול מספר 471, 2008-11-04 12:00

אופיר פינס-פז: השאלה היא האם זה יאושר או לא?

אופיר פינס-פז: אם יש למשרד הפנים רשויות שבתוך הקריטריונים?

ערן ניצן: לא ירדנו לרזולוציה הזאת.

אופיר פינס-פז: אתה לא מספיק בכיר כדי לקבל החלטה?

ערן ניצן: להפך, אני יותר מידי - - -

אופיר פינס-פז: אני חייב לוודא שאתם לא עובדים עלי.

ערן ניצן: אתה רוצה שההוצאה כולה תצא ב-2008?

אופיר פינס-פז: לא.

אופיר פינס-פז: אני רוצה שתתחייב בפני ש-10 מיליון יצאו לטובת אבטחת ראשי רשויות על פי הקריטריונים של המשטרה ומשרד הפנים.

אופיר פינס-פז: לא רק ראשי רשויות אלא גם עובדים ברשויות שנמצאים במצב סיכון, כפי שהמשטרה דיווחה לנו בישיבה הקודמת וכפי שמשרד הפנים דיווח לנו על הקריטריונים.

אופיר פינס-פז: אם תתחייב לזה אז אני מבין שלא רק אישרנו 10 מיליון שקלים אלא ש-10 מיליון שקלים באמת ימומשו.

אופיר פינס-פז: אחרת, אני חושש שנאשר משהו על הנייר, באופן מעשי יצאו מזה מיליון או שניים ואז לא עשיתי כלום וסתם ביטלתי חוק שאני יכול לקדם אותו לשניה ושלישית.

אופיר פינס-פז: אני לא אוהב שיעבדו עלי.

ערן ניצן: אגף תקציבים יכול להגיד לך שאת הכסף נשים.

ערן ניצן: האם יהיה שם ביצוע מלא?

ערן ניצן: אני מאוד מקווה, זה גם עניין כמה נמשך הכסף - - -

אופיר פינס-פז: השאלה האם תאפשרו להם ביצוע מלא.

ערן ניצן: גם אם נוצרת בעיה בשלושה ארבעה חודשים של תקציב המשכי, נגיד שהיא תהיה קולוסאלית, אז ממילא הכסף יהיה רלוונטי ומחויב לחודשים שאחרי התקציב יאושר.

ערן ניצן: למעשה אתה מציג בעיה שלא קיימת.

ערן ניצן: הכספים שיתוקצבו יצאו בהתאם לבקשות שיועברו.

אופיר פינס-פז: אני שואל שאלה פשוטה.

אופיר פינס-פז: נגיד שמסרו את כל הבקשות שהתקבלו על פי הקריטריונים ונגיד שאפילו העוזרים שלך, ברזולוציות הנמוכות, אישרו את זה.

אופיר פינס-פז: עדיין הגענו ל-2-3 מיליון שקלים – כי ידעו שאין תקציב ואף אחד לא ניגש.

אופיר פינס-פז: רבים מהמאוימים, על פי המשטרה, לא יכלו לממן את זה ונשארו בלי מאבטחים.

קריאה: באמת לא הגישו.

אופיר פינס-פז: הם לא הגישו, כי לא היה להם תקציב לקחת.

אופיר פינס-פז: נשארים לך 7-8 מיליון שקלים.

אופיר פינס-פז: עכשיו אני שואל אותך, האם האנשים האלה יוכלו לבקש ולקבל סיוע לצרכי אבטחה ב-2009?

ערן ניצן: התשובה היא כן.

ערן ניצן: במידה ויישאר תקציב.

ערן ניצן: אם מנכ"ל משרד הפנים יגיד לי שהם מאוד מעוניינים לקחת את התקציב הזה - - -

אופיר פינס-פז: אין דבר כזה.

אופיר פינס-פז: אני גם לא מסכים שמנכ"ל משרד הפנים יגיד את זה.

אופיר פינס-פז: תראו, אתם באתם עם העניין הזה כדי לעכב את המשך החקיקה.

אופיר פינס-פז: אני רוצה להיות בטוח שהממשלה לא עובדת עלי.

ערן ניצן: התשובה היא כן.

ערן ניצן: אנחנו מתקצבים 10 מיליון שקלים כדי להעביר 10 מיליון שקלים למימון האבטחה.

אופיר פינס-פז: לא משרד האוצר ולא משרד הפנים – אני מבקש התחייבות של משרד הפנים – לא יגעו בכסף הזה.

אופיר פינס-פז: זה כסף צבוע לטובת ההתחייבות הזאת.

ערן ניצן: יותר מזה, אני אומר לפרוטוקול.

ערן ניצן: אנחנו נפתח תקנה, שאני לא יודע מה יהיה שמה, ושם אפשר יהיה לעקוב אחר הביצוע.

אופיר פינס-פז: על רקע ההתחייבות הזאת וההבטחה הזאת של הממשלה אני מודיע כאן שאני לא אקדם את החקיקה לקריאה שניה ולקריאה שלישית.

אופיר פינס-פז: אסתפק בקריאה הראשונה.

אופיר פינס-פז: אני שומר לעצמי את מלוא הזכויות במידה שאני או חבר הכנסת אזולאי נהיה פה בכנסת הבאה, לקדם את החקיקה במידה ולא נהיה שבעי רצון מהביצוע.

אופיר פינס-פז: אני אומר לפרוטוקול, אם נמצא עצמנו שבעי רצון לא נקדם את הצעת החוק הזאת בכנסת הבאה.

אופיר פינס-פז: לפחות אני יכול לומר זאת על עצמי.

אופיר פינס-פז: בשולי הדברים אני רוצה לומר משפט אחד.

אופיר פינס-פז: כל העניין יכול היה להיחסך מאיתנו.

אופיר פינס-פז: אני לא רציתי ליזום את הצעת החוק הזאת.

אופיר פינס-פז: קיוויתי וציפיתי שהממשלה תטפל בסוגיה הזאת לבד.

אופיר פינס-פז: העניין הזה לא הסתייע בגלל ויכוח בלתי פוסק בין האוצר לפנים מאיפה מוציאים את הכסף ובאיזו דרך.

אופיר פינס-פז: הויכוח הזה נמשך חודשים ארוכים ורק בדרך נס, לפי דעתי, לא עלה בחיי אדם.

אופיר פינס-פז: שמעתי את התיאורים של ראשי הרשויות שהיו כאן ושמעתי את תיאורי המשטרה.

אופיר פינס-פז: אני אומר לכם, קרה לנו נס שלא נהרגו אנשים בתקופה הזאת.

אופיר פינס-פז: לקראת סוף הכנסת, כשהחלטתי להעלות את החוק לקריאה שניה ושלישית פתאום, הפלא ופלא, תוך 10 דקות הסתיימו כל הבעיות.

אופיר פינס-פז: פתאום היו 10 מיליון שקלים, פתאום יש קריטריונים, פתאום הכל הסתדר.

אופיר פינס-פז: חברים, אני אומר לכם, זה לא צריך להתנהל כך.

אופיר פינס-פז: ערן, אתה יושב בתפקידים בכירים וגם אחרים.

אופיר פינס-פז: אני אומר לכם שזה לא צריך להתנהל כך.

אופיר פינס-פז: זה לא צריך להתנהל כך.

אופיר פינס-פז: ערן, אתה כבר יושב בתפקידים בכירים וכמובן אני לא מפנה את הדברים אליך.

אופיר פינס-פז: הדברים האלה צריכים להתנהל בממשלה בצורה רצינית ואחראית, מבלי שהכנסת תצטרך לעשות חקיקה מהסוג הזה.

אופיר פינס-פז: כבר מזמן היינו יכולים להיות במקום אחר ולא היינו צריכים להגיע למצב שבעיניי הוא לא תקין והוא אפילו מצב מביך.

אופיר פינס-פז: אני מדבר על השתלשלות האירועים המיותרת.

קלוד גוגנהיים: אני רוצה לציין לפרוטוקול.

קלוד גוגנהיים: ראינו את הצעת החוק הזאת לא רק כאיום אלא כהזדמנות כיוון שלדעתנו יש חלל סטטוטורי בעניין הזה, מבחינת הממשק בין הרשויות המקומיות לבין השלטון המרכזי.

קלוד גוגנהיים: נכון שיש את הפן התקציבי אבל מעבר לכך יש גם איזה חלל מבחינת סמכויות ומבחינת מחויבות חוקית להיעתר וגם לתת את ההגנה לראשי הרשויות המאוימים.

קלוד גוגנהיים: בעניין הזה, אין חובה סטטוטורית של הקב"טים לפעול בהתאם להנחיות של המשטרה.

קלוד גוגנהיים: העברנו הערות לגבי הפערים שראינו בין הנוסח שהוצע על ידי הוועדה לבין מה שאנחנו חושבים שחסר מול חוק הסדרת הביטחון בגופים ציבוריים, מבחינת סמכויות, מבחינת ההגבלה המלאה.

אופיר פינס-פז: אני מציע לך ליזום הצעת חוק ממשלתית באמצעות השר לביטחון פנים.

אופיר פינס-פז: יש לכם סמכות מלאה.

אופיר פינס-פז: בוודאי שאם היינו מקדמים את הצעת החוק היינו שומעים אתכם בקשב רב ואני מניח שהיינו מקבלים חלק מהדברים.

אופיר פינס-פז: מכיוון שמדובר בנושאים מקצועיים, אני מציע לכם שהשר לביטחון פנים ישקול לקדם הצעת חוק ממשלתית בעניין זה.

אופיר פינס-פז: בכלל, אנחנו חסרים הצעות חוק ממשלתיות.

פיני קבלו: אני רק מבקש שהכסף הזה באמת ייצבע לטובת אבטחת ראשי רשויות כי אנחנו מנהלים משא ומתן עם האוצר ונדמה לי שיש סיכום - - -

אופיר פינס-פז: אמרנו שהכסף הזה יהיה בתקנה.

אופיר פינס-פז: תקנה זה צבוע.

פיני קבלו: דובר על לשכות רווחה ועל אבטחת מוסדות אחרים, שזה לא יילקח מאותו תקציב.

אופיר פינס-פז: זה לא יהיה.

אופיר פינס-פז: אני רוצה להבהיר, לכסף הזה יש קריטריונים מאוד ברורים.

אופיר פינס-פז: זה לאנשים שמאוימים על פי המשטרה בדרגת איום גבוהה והם נמצאים ברשויות מקומיות שהן במצב סוציואקונומי מסוים.

אופיר פינס-פז: זה מאוד ספציפי.

אופיר פינס-פז: אי אפשר לקחת את הכסף הזה ולאבטח בית ספר.

אופיר פינס-פז: זה לגמרי אבטחת אישים שזרקו עליהם רימונים, ירו עליהם, על ביתם, הצמידו להם מטען חבלה לאוטו.

אופיר פינס-פז: מדובר על מצבים של לחיות או לא לחיות.

אופיר פינס-פז: אני לא רוצה לגזול את זמנכם ואני רוצה להודות לכם.

אופיר פינס-פז: אני רוצה לומר ליהודה ולערן שיתכן ונכנס את הוועדה שוב בנוגע לפירוקים כי שר הפנים התקשר אלי כולו נסער וביקש שבכל זאת להשאיר את השלושה חודשים פלוס מינוס בעניין של הבחירות.

אופיר פינס-פז: הוא חושב שאי אפשר לפרק ב-6 חודשים והוא חושב שזאת שגיאה קשה.

אופיר פינס-פז: הוא אמר לי שאם נעשה את זה, הוא לא יגיש אף הסתייגות להצעת החוק.

אופיר פינס-פז: יפה, אני מבקש לכנס שוב את הוועדה רק לסעיף הזה.

אופיר פינס-פז: אני מגיש רביזיה וצריך לכנס את הוועדה.

ערן ניצן: זאת תהיה הזדמנות להוריד את סעיף המענק.

אופיר פינס-פז: אני התרשמתי שזאת תהיה חוסר אחריות מצידי להוריד אותו.

אופיר פינס-פז: זה כאילו שאני מפיל עליהם כליה.

ערן ניצן: אבל אתה אומר בסעיף ששר הפנים רשאי.

אופיר פינס-פז: פה הרשאי יהיה חייב.

אופיר פינס-פז: אני מפחד שהרשאי לא יהיה רשאי.

אופיר פינס-פז: אני למוד ניסיון, הייתי שר פנים בעצמי.

אופיר פינס-פז: בקושי סמכתי על עצמי כשר פנים אתה רוצה שאני אסמוך על אחרים?

ערן ניצן: יש אלף בעיות דומות כאלה בשלטון המקומי.

ערן ניצן: אתה יכול תמיד להעביר שם כספים ולעשות את זה.

אופיר פינס-פז: לך זה עניין עקרוני, שאני מבין איתו ואפילו מזדהה איתו.

אופיר פינס-פז: לאנשים האלה זה לחיות.

אופיר פינס-פז: יש הבדל בין עקרונות חשובים לבין פרקטיקה של חיים.

אופיר פינס-פז: אני מאוד מאוד חושש.

אופיר פינס-פז: אני מעדיף שיהיה לי כמה "שלייקס" כי הרי לא קבעתם את גובה המענק.

ערן ניצן: לפרוטוקול, אנחנו נגיש הסתייגות.

אופיר פינס-פז: זכותך, אבל אני רק אומר לך את השיקול שלי.

אופיר פינס-פז: חשבתי על זה בכובד ראש וחשבתי שזאת תהיה חוסר אחריות לבטל את זה.

אופיר פינס-פז: נקיים את הישיבה ב-14:45.

אופיר פינס-פז: תודה רבה לכם, הישיבה נעולה.